اسماعيل صديق المفتش

إسماعيل باشا صديق، المعروف باسم إسماعيل باشا المفتش (1830 ـ اختفى فى 18 نوفمبر 1876) هو سياسى مصرى اتولى منصب وزير المالية فى عصر الخديوى اسماعيل اللى كان أخوه فى الرضاعة بحكم إرضاع أم إسماعيل صديق للخديو.

 حياته 
يعد إسماعيل باشا المفتش من الشخصيات الوطنية الهامة اللى لعبت دور مؤثر فى تاريخ مصر، و كان له دور بارز فى السياسة المصرية زمن الخديوى إسماعيل .
وبالرغم من أصوله غير المصرية لكن الناس كانو يعتبروه مصرى نظر لنشأته فيها و حبه الشديد ليها و لأهلها.

اتولد إسماعيل صديق المفتش فى سنة 1830 ، ابوه هو ( دونالى مصطفى اغا باشا ) من قادة الجيش، و أمه هيا كبيرة وصيفات القصر وصديقة شخصية لخوشيار هانم والدة الخديوى إسماعيل.

اتولد فى أسيوط بعزبة أبيه بالصعيدو ده أكسبه بعض من الطباع المصرية الريفية، و هو ما جعل المؤرخين يعتقدون انه مصرى من الريف لأنه كان فى صف المصريين والفلاحيين ودائم الدفاع عنهم و علشان كده لازم يكون منهم.

اتربى تربية شرقية محافظة ولم يتأثر بالعادات الاوروبية اللى طرأت على المجتمع و دخلت مسكنه وده ما أكده ( أدون دى ليون) لما زار سرايات إسماعيل صديق عقب وفاته ووصف مسكنه بانه  واحد من مظاهر الحياة الاوروبية بس لم تؤثر فى شخصيته أو أخلاقه .

ولما تم فرز مكتبته الشخصية بمنزله، وجد أنها قد حوت الكتير من فروع العلم والمعرفة و كتير من العلوم الدينية من فقه وسيرة وتاريخ إسلامى وكمان كتب بالغات الفرنسية والإنجليزية …

 عمله الحكومى 
كانت أول وظيفة رسمية تولاها المفتش "مُسيّر الركائب" (أى رئيس الاسطبلات) للوالى عباس باشا، بعدين صار مفتش بالدايرة السنية بمديرية الشرقية، ت أملاكه 130 فدانً، بعدين نقل لمدينة السنطة، ومنها صار مفتش عموم الدايرة السنية لحد مارس 1863، و أُنعم عليه برتبة الباشوية، ونال النيشان العثمانى من الدرجة التالتة، ووصلت أطيانه  ساعتها ل805 أفدنة.
 نظارة المالية 
فى أول ابريل 1868، اتولى إسماعيل صديق، نظارة المالية، و فضل بيها ثمان سنين خلصت لما فُصل من الخدمة فى 8 نوفمبر 1876. و فى فترة توليه للمالية أضيفت ليه لمدة سنه نظارة الداخلية والدايرة السنية، و أسندت ليه كمان وظيفة مفتش العموم لمدة 27 شهر، زى ما كان من أعضاء المجلس الخصوصي، لحد اتسما  ساعتها "الخديو الصغير".
 قصر الزعفران 
كان إسماعيل صديق يمتلك قصر الزعفران، فاشتراه منه الخديو إسماعيل سنة 1872 و أهداه لوالدته خوشيار هانم.
 اختفاؤه الغامض 
مش معروف الكتير عن نهاية إسماعيل المفتش، غير أن الثابت أن الخديو زاره فى بيته صباح يوم الجمعة واصطحبه لمقره بالجزيرة (فندق ماريوت دلوقتى )، وهناك حُبس المفتش لحد آخر النهار بعدين حُمل لسفينة منفى لدنقلة، وقبل حلوان اتقتل بطريقة بشعة؛ علشان جذبه القاتل من خصيتيه بعنف و فضل يضغط عليهما لحد لفظ أنفاسه فأُلقى فى النيل، ولم يُعثر له على جثة مش له قبر لحد دلوقتى .
أما الرواية الرسمية فتقال أن المفتش وصل لدنقلة، و أنه مات هناك من شدة السُّكْر، حسب  لشهادة الوفاة اللى حررها طبيب إيطالى.

تصنيف:مواليد 1830
تصنيف:وفيات 1876
تصنيف:مصريين
تصنيف:وزراء ماليه مصريين
تصنيف:سياسيين مصريين